CELEX: 32022R0665
Language: ro
Date: 2022-04-21 00:00:00
Title: Regulamentul de punere în aplicare (UE) 2022/665 al Comisiei din 21 aprilie 2022 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

22.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 121/33
               
            
         REGULAMENTUL DE PUNERE ÎN APLICARE (UE) 2022/665 AL COMISIEI
         din 21 aprilie 2022
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:
         
                     (1)
                  
                  
                     Anexele III și IV la Regulamentul (CE) nr. 1210/2003 conțin listele persoanelor fizice și juridice, organismelor și entităților asociate regimului fostului președinte Saddam Hussein și care fac obiectul înghețării activelor.
                  
               
                     (2)
                  
                  
                     La data de 18 aprilie 2022, Comitetul pentru sancțiuni al Consiliului de Securitate al Organizației Națiunilor Unite a hotărât să elimine numele a două persoane fizice și al unei entități de pe lista persoanelor și entităților cărora ar trebui să li se aplice înghețarea activelor.
                  
               
                     (3)
                  
                  
                     Anexele III și IV la Regulamentul (CE) nr. 1210/2003 ar trebui, prin urmare, să fie modificate în consecință,
                  
               ADOPTĂ PREZENTUL REGULAMENT:
         
            Articolul 1
            Anexa III la Regulamentul (CE) nr. 1210/2003 se modifică în conformitate cu anexa I la prezentul regulament.
         
         
            Articolul 2
            Anexa IV la Regulamentul (CE) nr. 1210/2003 se modifică în conformitate cu anexa II la prezentul regulament.
         
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 aprilie 2022.
            
               
                  Pentru Comisie,
               
               
                  Pentru Președintă,
               
               
                  Director General
               
               
                  Direcția Generală Stabilitate Financiară, Servicii Financiare și Uniunea Piețelor de Capital
               
            
         
         
            (1)  JO L 169, 8.7.2003, p. 6.
      
      
         
            ANEXA I
            În anexa III la Regulamentul (CE) nr. 1210/2003 al Consiliului, se elimină următoarea mențiune:
            
               
                           „3.
                        
                        
                           Rasheed Bank [alias (a) Al-Rashid Bank, (b) Al Rashid Bank, (c) Al-Rasheed Bank]; PO Box 7177, Haifa Street, Baghdad, Irak, sau Al Masarif Street, Baghdad, Irak.”
                        
                     
         
      
      
         
            ANEXA II
            În anexa IV la Regulamentul (CE) nr. 1210/2003 al Consiliului, se elimină următoarele mențiuni:
            
               
                           „72.
                        
                        
                           Asil Sami Mohammad Madhi Tabrah (alias Asil Tabra). Data nașterii: 6 iunie 1964. Locul nașterii: Irak. Naționalitate: irakiană.”
                        
                     
            
               
                           „75.
                        
                        
                           Maki Mustafa Hamudat [alias (a) Maki Hamudat, (b) Mackie Hmodat, (c) General Maki Al-Hamadat, (d) Macki Hamoudat Mustafa]. Data nașterii: aproximativ 1934. Adresă: Mosul, Irak. Naționalitate: irakiană.”